Kamene stolice u Ošanjićima
<s>Kamene stolice iz Ošanjića  su dio graditeljske cjeline - crkva svetog Petra i Pavla, sa grobljem, sudačkim stolicama, dvorištem i zidom u Ošanjićima - proglašene za nacionalni spomenik Bosne i Hercegovine.</s>

<s>Kamene stolice su suštinski simbol vlasti i ugleda feudalnog društvenog sloja.</s><s>Nalaze se na otvorenom prostoru, a najčešće u utvrđenim gradovima srednjovjekovne bosanske države gdje ih se može naći i više u okviru jednog lokaliteta.</s>

<s>Opis 
Dvije kamene stolice, klesane u dvije žive krečnjačke stijene, nalaze se jedna uz drugu, 80 m zapadno od crkve.</s><s>Stolice su prosječne obrade.</s><s>Manja stolica je zapadno od veće i predstavlja grublji rad.</s><s>Obe imaju podnožište, sjedište i naslon za leđa.</s><s>Djelimično su oštećene zubom vremena, a oštećenja su konstatirana još 1981. godine.</s>

<s>Veća stolica ima podnožnik (duž.</s><s>70 x šir.</s><s>60 x vis.</s><s>70 cm), sjedište (dim: duž.</s><s>80 x šir.</s><s>46 x vis.</s><s>46 cm), nepravilnog pravougaonika, čiji je zadnji dio polukružan.</s><s>Naslon je konkavan i nakošen, i spušta se sa obe strane sjedišta, tako da stolica ima i neku vrstu naslona za ruke.</s><s>Naslon je visok 36 cm, a debeo 44 cm.</s><s>Ukupna visina stolice je oko 152 cm.</s>

<s>Zapadna, manja stolica, ima podnožnik nepravilnog oblika, mnogo manjeg nego sjedište, visine 50 cm.</s><s>Sjedište je oblika nepravilnog pravougaonika dimenzija: duž.</s><s>60 x šir.</s><s>40 x vis.</s><s>40 cm.</s><s>Naslon je ukošen i nepravilnog oblika, visine 40 cm.</s><s>Ukupna visina stolice je oko 120 cm</s>

<s>Epitaf i tumačenja 
Na stolici je uklesan natpis, pisan srednjovjekovnom bosanskom epigrafskom ćirilicom.</s><s>Prvi dio natpisa je na gornjoj vodoravnoj površini naslona, a drugi dio je na desnoj vanjskoj bočnoj strani.</s><s>U transkripciji glasi:</s>

<s>Pošto je Stipan Miloradović umro oko 1470. godine, a njegov sin, vojvoda Petar, spominje se od 1473. do 1488.  godine kao stariješina vlaškog katuna Hrabrena, cijeli natpis je datiran u period od oko 1470-1488. godine.</s><s>Marko Vego je iznio mišljenje da je stolica klesana za Stipanove najveće moći, za koju autor smatra da je bila negdje oko 1416. godine.</s><s>Tada se vojvoda Stipan Hrabren-Miloradović, koji je vršio vojvodsku službu i prije 1416. godine, spominje u zajednici s knezom Petrom Radinovićem ili Pavlovićem i plijeni Dubrovčane u donjoj Neretvi oko Slivna.</s>

<s>Prema paleografskoj analizi, koju je izvršio Šefik Bešlagić, natpis je datiran u drugu polovinu XV stoljeća.</s><s>Postoji mišljenje da je stolica klesana za života vojvode Stipana, a natpis uklesan poslije njegove smrti.</s><s>Drugi autor smatra da je prvi natpis pisan kada je stolica isklesana, a drugi dio kasnije, ali da ih je pisala ista ruka, što se predpostavlja na osnovu sličnosti slova na stećcima iz nekropole Boljuni i  Radimlje.</s>

<s>Reference</s>

<s>Literatura</s>

<s>Nacionalni spomenici u Stocu
Hrabreni Miloradovići
Kamene stolice u Bosni i Hercegovini
Tekstovi iz srednjovjekovne BiH</s>

